സംയോജിത ശിശു വികസന സേവന പദ്ധതി

സ്ത്രീകളുടേയും കുട്ടികളുടേയും സേവനത്തിനും ആരോഗ്യ പോഷകാഹാര സംരക്ഷണത്തിനും ശാക്തികരണത്തിനുമായി ഇന്ത്യാ ഗവണ്മെന്റിന്റെ വനിതാ-ശിശു വികസന മന്ത്രാലയം 1975 ഒക്ടോബർ രണ്ടാം തീയതി നടപ്പിലാക്കിയ സാമൂഹ്യ സുരക്ഷാ പദ്ധതിയാണ് സംയോജിത ശിശു വികസന സേവന പദ്ധതി (ICDS) (Hindi: समन्वित बाल विकास योजना). 
നവജാതശിശു മുതൽ ആറു വയസിൽ താഴെയുള്ള കുട്ടികൾ, അമ്മമാർ, കൗമാരപ്രായക്കാരായ പെൺകുട്ടികൾ തുടങ്ങിയവരുടെ ജീവിത സാഹചര്യങ്ങൾ മെച്ചപ്പെടുത്തൽ, പോഷകാഹരക്കുറവ് അടക്കമുള്ള പ്രശ്നങ്ങൾ പരിഹരിക്കൽ തുടങ്ങിയവയാണ് ഐ.സി.ഡി.എസിന്റെ പ്രധാന പ്രവർത്തനങ്ങൾ.  .

 ലക്ഷ്യങ്ങൾ 
 നവജാത ശിശു മുതൽ 6 വയസു വരെയുള്ള കുട്ടികളുടെ ആരോഗ്യവും പോഷകാഹാര ലഭ്യതയും ശക്തിപ്പെടുത്തുക
 കുട്ടികളുടെ ശാരീരിക മാനസിക വികാസങ്ങൾക്ക് അടിത്തറ പാകുക
 ശിശു മരണനിരക്ക്, രോഗാവസ്ഥ, പോഷകാഹാരക്കുറവ്, സ്കൂൾ ഉപേക്ഷിക്കൽ എന്നിവ കുറയ്ക്കുന്നതിന് സഹായിക്കുക.
 കുട്ടികളുടെ വികസനം പ്രോത്സാഹിപ്പിക്കുന്നതിന് വിവിധ വകുപ്പുകൾക്കിടയിലുള്ള  നയരൂപീകരണവും   ഫലപ്രദമായ നടപ്പാക്കലും.
 ശരിയായ പോഷകാഹാരത്തിലൂടെയും ആരോഗ്യ വിദ്യാഭ്യാസത്തിലൂടെയും കുട്ടികളുടെ സാധാരണ ആരോഗ്യവും പോഷക ആവശ്യങ്ങളും പരിപാലിക്കാനുള്ള അമ്മയുടെ കഴിവ് വർദ്ധിപ്പിക്കുക.

 ഐ സി ഡി എസിന് കീഴിലുള്ള സേവനങ്ങൾ 

 ആറ് സേവനങ്ങളുടെ ഒരു പാക്കേജ് ഐസിഡിഎസ് സ്കീംമിൽ ലഭ്യമാണ് 

 അനുബന്ധ പോഷകാഹാരം
 പ്രീ-സ്കൂൾ അനൗപചാരിക വിദ്യാഭ്യാസം.
 പോഷകാഹാരവും ആരോഗ്യ വിദ്യാഭ്യാസവും
 രോഗപ്രതിരോധം
 ആരോഗ്യ പരിശോധന
 അനുബന്ധ സേവനങ്ങൾ

അവലംബം


വർഗ്ഗം:ഭാരതസർക്കാരിന്റെ പദ്ധതികൾ